LEKA SENO: Go na le gore lo simolole go ngangisana, boeletsa se a se buileng. (“Mma ke go tlhaloganye sentle. A o a re . . . ”) Go tswa foo, botsa dipotso. (“Ke eng se se dirang gore o ikutlwe jalo?” kgotsa “Ke eng se se dirileng gore o dire tshwetso e e ntseng jalo?”) Dira gore ngwana wa gago a ntshe maikutlo a gagwe. Mo letle gore a tlhalose dilo tse a di dumelang. Fa e le gore maikutlo a a nang le one a bakiwa fela ke go bo lo sa rate dilo tse di tshwanang mme e se kgang ya gore se a se buang se siame kgotsa ga se a siama, bontsha ngwana wa gago gore o tlotla tsela e a ikutlwang ka yone—tota le fa o sa dumalane ka botlalo le ene. Le mororo go sa direge thata gore kalafi ya acupuncture e nne le matswela a a sa itumediseng, batho ba ka nna ba utlwa botlhoko, ba swa bogatsu, kana ba ikutlwa ba longwa. Go tlhatswa dinnale sentle ka dibolayamegare kana go dirisa dinnale tse di dirisiwang gangwe fela go ka fokotsa dikotsi tsa go tshwaediwa. Dingaka di le dintsi tsa acupuncture ga di na bokgoni jwa kalafi jo bo tlhokegang jwa go bolela gore motho o tshwerwe ke eng kana go akantsha gore go dirisiwe kalafi e nngwe e e siameng. Go tla bo go se botlhale gore motho a itlhokomolose kgang ya gore dingaka tse dingwe ga di kgone go bolela gore motho o tshwerwe ke eng, segolobogolo fa a tlhopha go dirisa kalafi eno ya acupuncture go mo thusa go fodisa matshwao a malwetse a a sa foleng.